దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రూ. 3వేలకే విదేశీ ప్రయాణం:ఎయిర్ ఏసియా
ప్రముఖ విమానయాన సంస్థ ఎయిర్ ఏసియా పండగ ఆఫర్లను ప్రకటించింది. 'ఫెస్టివల్ సేల్' పేరుతో తక్కువ ధరకే విదేశీ విమాన ప్రయాణం కల్పిస్తోంది...
TNN | Updated:
Sep 26, 2016, 04:28PM IST
ప్రముఖ విమానయాన సంస్థ ఎయిర్ ఏసియా పండగ ఆఫర్లను ప్రకటించింది. 'ఫెస్టివల్ సేల్' పేరుతో తక్కువ ధరకే విదేశీ విమాన ప్రయాణం కల్పిస్తోంది. ఇందులో భాగంగా భారత్ లోని ఎంపిక చేసిన నగరాల నుండి కౌలాలంపూర్ కి ఒక వైపు ప్రయాణానికి రూ. 3,699 మాత్రమే ఛార్జ్ చేస్తున్నట్లు సంస్థ తెలిపింది. కేరళలోని కోచ్చి నుంచి కౌలాలంపూర్ మార్గంలో ఒక వైపు ప్రయాణానికి ఈ ఆఫర్ వర్తిస్తుందని తెలిపింది. ఈ ప్రమోషనల్ ఆఫర్ కింద వివిధ నగరాల నుంచి కౌలాలంపూర్ వరకు ప్రకటించిన ఛార్జీల ధరల ప్రకారం.. తిరుచినాపల్లి నుంచి రూ. 3,999, విశాఖపట్నం నుంచి రూ. 4,699, చెన్నై నుంచి రూ. 5,399, ​ హైదరాబాద్ నుంచి రూ. 5,699, కోల్ కతా నుంచి ​ రూ. 5,999 మరియు బెంగళూరు నుంచి కౌలాలంపూర్ వరకు రూ. 6,699గా ధరలు నిర్ణయించింది. ఆస్ట్రేలియాకు కూడా రూ. 10 లోపే టికెట్ ధరలను ప్రకటించింది.
ఈ ఆఫర్ ఈరోజు నుంచి అక్టోబర్ 2, 2016 వరకు తమ అధికారిక వెబ్ సైట్లో టికెట్స్ బుక్ చేసుకున్న వారికే వర్తిస్తుంది. టికెట్ బుక్ చేసుకున్నవారు సెప్టెంబర్ 27, 2016 నుంచి మార్చి 31, 2017 మధ్య కాలంలో ఏ రోజైనా ప్రయాణించవచ్చు.
అలాగే ఇదే ఆఫర్ కింద అక్టోబర్ 8 నుంచి హైదరాబాద్ టూ కోచ్చి టికెట్ అన్ని పన్నులు కలుపుకొని ధర రూ. 2,999 నుంచి ప్రారంభమవుతాయని ఎయిర్ ఏసియా ప్రకటించింది.